《辘轳金井 燕支井》
清代·吴绮

藤黄树老绿阴浓，下有陈宫遗甃。金绠银床，总繁华非旧。

泥封甃宝。等不出、洗妆时候。鼓振琼楼，书藏锦褥，玉人香瘦。

谁扶起一双翠袖。叹庭花已落，麦苗空秀。轻掷河山，算兴亡难究。

余香染手。尚红沁、石痕如绣。野客秋寻，山僧晚汲，紫泉空溜。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。